**Projektas**

**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO NURAŠYMO IR LIKVIDAVIMO**

2018 m. gegužės 24 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalimis, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 13.1.1. punktu, Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 10.2 punktu ir atsižvelgdama Plungės rajono savivaldybės administracijos direktoriaus 2018 m. gegužės 9 d. įsakymą Nr. D-399 „Dėl Savivaldybės ilgalaikio materialiojo turto pripažinimo nereikalingu naudoti“ bei į Plungės r. Šateikių pagrindinės mokyklos direktoriaus 2018 m. balandžio 24 d. įsakymą Nr. V-99 „Dėl ilgalaikio turto pripažinimo netinkamu naudoti, nurašymo ir likvidavimo“, Plungės rajono savivaldybės taryba nusprendžia:

1. Nurašyti pripažintą nereikalingu ir netinkamu naudoti Plungės rajono savivaldybei nuosavybės teise priklausantį:

1.1. Plungės rajono savivaldybės administracijos patikėjimo teise valdomą nekilnojamąjį turtą – ūkinį pastatą (unikalus Nr. 6897-0018-1023), malkinę (unikalus Nr. 6897-0018-1034) ir kitus inžinerinius statinius – kiemo statinius, kurių statybos metai – 1970, esančius Lakštingalų g. 28, Karklėnų k., Nausodžio sen., Plungės r. (pastatų duomenys – sprendimo 1 priede).

1.2. Šateikių pagrindinės mokyklos patikėjimo teise valdomą nekilnojamąjį turtą – mūrinį pastatą (inventorinis Nr. 010010007), kurio statybos metai – 1957, esantį Liepgirių g., Šateikių sen., Plungės r. Mūrinio pastato likutinė vertė 2018 m. kovo 31 d. – 0,00 Eur (pastato duomenys – sprendimo 2 priede).

2. Pavesti Plungės rajono savivaldybės administracijos Buhalterinės apskaitos skyriui nurašyti sprendimo 1.1. papunktyje nurodytą turtą, o Vietos ūkio skyriui - organizuoti šio turto likvidavimo procedūras teisės aktų nustatyta tvarka.

3. Pavesti Plungės r. Šateikių pagrindinės mokyklos direktoriui organizuoti šio sprendimo 1.2. papunktyje nurodyto turto nurašymo ir likvidavimo procedūras teisės aktų nustatyta tvarka.

|  |  |
| --- | --- |
| Savivaldybės meras |  |

SUDERINTA:

Savivaldybės administracijos direktorius G. Bagužis

Kalbos tvarkytojas A. Eidukaitis

Juristas S. Žilinskas

Turto skyriaus vedėja Ž. Bieliauskienė

Sprendimą rengė Turto skyriaus vyr. specialistė Neringa Žilienė

Plungės rajono savivaldybės

tarybos 2018 m. gegužės 24 d.

sprendimo Nr. T1-

1 priedas

**NURAŠOMŲ NEKILNOJAMŲJŲ DAIKTŲ DUOMENYS**

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Adresas ir pavadinimas (statybos metai)** | **Žymėjimas** | **Bendras / užstatytas plotas, kv. m** | **Unikalus Nr.** | **Įsigijimo vertė, Eur** | **Likutinė vertė, Eur** |
| 1. | Ūkinis pastatas, Lakštingalų g. 28, Karklėnų k., Nausodžio sen., Plungės r. (1970) | 2I1p | 70,00 | 6897-0018-1023 | 318,58 | 260,63 |
| 2. | Malkinė, Lakštingalų g. 28, Karklėnų k., Nausodžio sen., Plungės r. (1970) | 3I1ž | 20,00 | 6897-0018-1034 | 57,92 | 28,63 |
| 3. | Kiti inžineriniai statiniai – kiemo statiniai (takas- k1; takas- k2; šulinys-k3; k. šulinys- k4; stoginė- k5; aikštelė- k6; atm. duobė- k7), Lakštingalų g. 28, Karklėnų k., Nausodžio sen., Plungės r. (1970) | - | - | 6897-0018-1045 | 307,00 | 0,00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plungės rajono savivaldybės

tarybos 2018 m. gegužės 24 d.

sprendimo Nr. T1-

2 priedas

**NURAŠOMO MŪRINIO PASTATO DUOMENYS**

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Adresas ir pavadinimas (statybos metai)** | **Žymėjimas** | **Bendras / užstatytas plotas, kv. m** | **Unikalus Nr.** | **Įsigijimo vertė, Eur** | **Likutinė vertė, Eur** |
| 1. | Mūrinis pastatas, Liepgirių g., Šateikių sen., Plungės r. (1957 m.) | - | - | - | 267,61 | 0,00 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PLUNGĖS RAJONO SAVIVALDYBĖS ADMINISTRACIJOS**

**TURTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL SAVIVALDYBĖS NEKILNOJAMOJO TURTO NURAŠYMO IR LIKVIDAVIMO“**

2018-05-15

Plungė

**1. Parengto sprendimo projekto tikslas.** Plungės rajono savivaldybės tarybos sprendimo projektas teikiamas, siekiant nurašyti ir likviduoti Plungės rajono savivaldybei nuosavybės teise priklausančius nekilnojamojo turto objektus, valdomus Plungės rajono savivaldybės administracijos ir Šateikių pagrindinės mokyklos patikėjimo teise, kurie yra pripažinti netinkamais (negalimais) ir nereikalingais naudoti.

**2. Teisės akto projekto esmė**, **rengimo priežastys ir motyvai.** Plungės rajono Karklėnų kaimo šeimų bendruomenė „Karkluoja“ kreipėsi į Plungės rajono savivaldybės administraciją dėl ūkinio pastato būklės įvertinimo. Karklėnų mokyklos pastatas su ūkiniais pastatais yra perduotas panaudos pagrindais bendruomenei „Karkluoja“. Pasak bendruomenės, ūkiniai pastatai yra netinkami naudoti, apgriuvę, stogas įgriuvęs, sienos įtrūkusios. Plungės rajono savivaldybės administracijos direktoriaus įsakymu sudaryta komisija apžiūrėjo turtą ir pateikė pasiūlymą ūkinius pastatus nurašyti ir likviduoti teisės aktų nustatyta tvarka. Pagal NT išrašą ūkinio pastato fizinis nusidėvėjimas – 46 proc., malkinės – 55 proc., kiemo statinių – 67 proc.

Plungės rajono savivaldybei nuosavybės teise priklauso nekilnojamasis turtas – mūrinis pastatas. Plungės rajono tarybos 1999 m. lapkričio 4 d. sprendimu Nr. 106 pagal priėmimo-perdavimo aktą mūrinis pastatas Šateikių vidurinei mokyklai buvo perduotas patikėjimo teise valdyti ir šiuo pagrindu mokykla turtą įtraukė į buhalterinę apskaitą. Šateikių pagrindinės mokyklos 2018 m. balandžio 24 d. rašte teigiama, kad mokyklos veikloje šis pastatas nenaudojamas, yra nutolęs nuo mokyklos teritorijos ir neturi paskirties. Nėra atlikti minėto turto kadastriniai matavimai ir turtas nėra įregistruotas VĮ Registrų centre.

**3. Dabartinis sprendimo projekte aptariamų klausimų reguliavimas.**

**4. Laukiami rezultatai.** Priėmus sprendimą, nekilnojamojo turto objektus bus galima nurašyti ir likviduoti.

**5. Lėšų poreikis (jeigu teisės aktui įgyvendinti reikalingos lėšos).** Nereikalingos.

**6. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Teritorijos sutvarkymas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

Turto skyriaus vyr. specialistė Neringa Žilienė